وە گەرد تۆ شێعر م، گیان دووارە گردێیە
بێیانێگ پڕ وە ئمێد، جیی ئێوارە گردێیە
سینەم هاتەسە دەنگ و خۊن وە ناو رەگم دەوێ
سوور و شادی هاتێیە، شوون پەژارە گردێیە
شەوق نووڕینێ نەۊ و چاو وە ئشارە بێخەوەر
یەسە وە گەرد تۆ هەم شەوق ئشارە گردێیە
خێیاڵێ نەۊ وە سەر و دڵ، رەنگ هۊچ رەنگێ نێیاشت
عەجەو ئی دڵە هەم، رەنگ گلارە گردێیە
جۊ گوچان قامەت چەمۊ شکیاۊ قەوارە و قامەتم
یە گشتێ لوتف تۆنە قامەت قەوارە گردێیە
کەفتێ و پاخسێ بی ئی دڵە وە گیاند قەسەم
وە وەختێ تۆ  هاتییە شێوەێ سووارە گردێیە
سەید یونس هاشمی
